υωΙυγς - οι/Παἱ οἱ 6ωἱμγε ἵπ Τοιγίςπι, Αγ απα Εαμζαϊίοη 


Τουρισμός και Χειροτεχνία 


Φωτεινή Μαστρογιάννη 
Υποψήφια διδάκτωρ, Τµήµα Διοίκησης Τουρισμού, Πανεπιστήµιο Πατρών 
{οἴπιαςί(ῶΠοϊπιαϊ|.οοιπη 


Περίληψη 

Ο τουρισμός αποτελεί ένα σηµαντικό τοµέα της οικονοµίας και δημιουργεί θέσεις εργασίας. Η σηµασία του 
τουρισμού ὡς πλουτοπαραγωγικού πόρου στην ελληνική οικονομία έχει τονιστεί πολλές φορές. Η χειροτεχνία 
µπορεί να είναι καταλύτης για την προώθηση του τουρισμού γιατί δημιουργεί αφενός θέσεις εργασίας 
αφετέρου αναδεικνύει τα προϊόντα αγροτικών αλλά και αστικών περιοχών προσελκύοντας νέους τουρίστες 
συμβάλλοντας έτσι καθοριστικά στην αύξηση του ΑΕΠ της χώρας. Πέραν των οικονοµικών παραγόντων, η 
χειροτεχνία συμβάλλει στην ανάδειξη της ιστορίας και του πολιτισμικού τοµέα. Η αξία του πολιτισμού έχει 
αρχίσει να αναδεικνύεται παγκόσμια και ειδικότερα έχει αρχίσει να γίνεται αντιληπτός ὡς παράγοντας 
βιώσιμης ανάπτυξης. Στο Ηνωμένο Βασίλειο οι χειροτεχνικές επιχειρήσεις είναι κερδοφόρες και απασχολούν 
περισσότερους εργαζόμενους από τις χρηµατοπιστωτικές επιχειρήσεις. Η ανάδειξη της χειροτεχνίας ως φορέα 
πολιτισμού µπορεί να ισχυροποιήσει το ελληνικό τουριστικό προϊόν και να συμβάλλει στην αναβίωση των 
αγροτικών, κυρίως, περιοχών και συμβάλλοντας στη δηµιουργία ενός πολιτιστικού προφίλ του αστικού 
τουρισμού, προσδίδοντάς του ένα ισχυρό διατηρήσιµο ανταγωνιστικό πλεονέκτημα. Η συμβολή της στην 
οικονομία θεωρείται καθοριστική, ειδικότερα για την Ελλάδα µε την πλούσια πολιτιστική παράδοση η οποία, 
δυστυχώς, είναι, προς το παρόν αναξιοποίητη. 


Λέξεις κλειδιά: Τουρισμός, Χειροτεχνία, Πολιτισμός, Καινοτομία, Τουριστική Δαπάνη. 


1. Εισαγωγή 
Το παρὀν κείµενο, αποτελεί τµήµα της διδακτορικής µου διατριβής µε τίτλο «Ελληνική 
γυναικεία χειροτεχνία, εργατικό δίκαιο Και δηµιουργία απασχόλησης στον τουρισμό». Ο 
στόχος της διδακτορικής µου διατριβής είναι να εξετασθεί η γυναικεία απασχόληση στην 
Ελλάδα καθώς και η γυναικεία επιχειρηµατικότητα ειδικότερα η ελληνική γυναικεία 
χειροτεχνία Και η προὠθησή της στο εσωτερικό Και στο εξωτερικό καθώς και ο βαθμός 
συμβολής της στην οικονομική ανάπτυξη. Απώτερος σκοπός της είναι η συνδρομή στη 
δόµηση ενός πλαισίου ενός πλαισίου ανάπτυξηςτης ελληνικής γυναικείας χειροτεχνίας µέσω 
της έρευνας των προβλημάτων που αντιμετωπίζουν οι Ελληνίδες χειροτέχνησες. 
Παρουσιάζονται ορισμοί των χειροτεχνών, της χειροτεχνίας, των χειροτεχνικών 
προϊόντων και της χειροτεχνικής επιχειρηµατικότητας προκειµένου να είναι σαφές το 
πλαίσιο στο οποίο να µπορεί να βασιστεί µία εθνική πολιτική διασύνδεσης του τουρισμού µε 
τη χειροτεχνία και αντίστοιχης προὠθησής της αλλά και συνολικής ανάπτυξης του κλάδου 
της χειροτεχνίας. Διευκρινίζεται, επίσης, τι αποτελεί µέρος της τουριστικής δαπάνης και τι 
όχι µε στόχο και πάλιτη διαµόρφωση µίας πλήρους στρατηγικής για τη χειροτεχνία τόσο ως 
µέροςτου τουριστικού κλάδου όσο και ως ανεξάρτητου κλάδου της εγχώριας οικονοµίας. 


2. Ορισμοί για τη Χειροτεχνία 

Η χειροτεχνία είναι ένα πολιτισμικό χαρακτηριστικό µίας συγκεκριμένης περιοχής και µίας 
συγκεκριμένης χρονικής περιόδου, δημιουργείται µε τη χρήση ενός εργαλείου απὀ έναν 
χειροτέχνη και έχει συγκεκριµένα Καλλιτεχνικά χαρακτηριστικά. Παραθέτουµε ορισμένους 
ορισμούς για τα χειροτεχνικά προϊόντα, τους χειροτέχνς και τη χειροτεχνική 
επιχειρηµατικότητα (Υπουργείο Ανάπτυξης και Επενδύσεων, 2022): 

1) Χειροτεχνικά προϊόντα (ορισμός 0ΝΕΞ(Ο): Προϊόντα που παράγονται από τεχνίτες, είτε εξ 
ολοκλήρου στο χέρι, είτε µε τη βοήθεια εργαλείων χειρός ή ακόµα και μηχανικών µέσων, 
εφόσον η άµεση συνεισφορά του τεχνίτη παραμένει το πιο ουσιαστικό συστατικό του 
τελικού προϊόντος. Η ιδιαίτερη Φύση των βιοτεχνικώὠν αυτών προϊόντων πηγάζει από τα 
ιδιαίτερα χαρακτηριστικάτους, τα οποία µπορεί να είναι χρηστικά, αισθητικά, καλλιτεχνικά, 
δημιουργικά, πολιτιστικά, διακοσμητικά, λειτουργικά, παραδοσιακά, θρησκευτικά και 
κοινωνικά συμβολικά και σηµαντικά. 
2) Χειροτέχνες (Ε5(Ο): Εργαζόμενοι που συνδυάζουν Καλλιτεχνικές και χειρωνακτικές 
δεξιότητες να σχεδιάσουν, να κατασκευάσουν, να επισκευάσουν, να προσαρµόσουν, να 
συντηρήσουν και να διακοσµήσουν όργανα ακριβείας, µουσικά όργανα, κοσμήματα και άλλα 
πολύτιμα μέταλλα, αγγεία Και σκεύη από πορσελάνη. Εφαρµόζουν παραδοσιακές ή/και 
σύγχρονες τεχνικές για να χαράξουν, να καλουπώσουν, να συναρµολογήσουν, να υφάνουν 
και να διακοσµήσουν διάφορα είδη απὀ γυαλί, κεραμικά, υφάσματα, άχυρα, πέτρες, ξύλο 
και δέρµα. 

Άλλοι ορισµοίπου προτείνονται από σχετική έρευνα που έχει διενεργήσειτο Υπουργείο 
Ανάπτυξης και Επενδύσεων (2022) είναι οι ακόλουθοι: 
1) Χειροτεχνικά προϊόντα: Προϊόντα που παράγονται, είτε εξ ολοκλήρου µε το χέρι, είτε µε 
τη βοήθεια χειροκίνητων εργαλείων ή µε μηχανικά µέσα, όταν η άµεση χειρωνακτική 
συμβολή είναι το σημαντικότερο συστατικό του τελικού προϊόντος (σύµφωνα µετο σχετικό 
άρθρο 3 της προτεινόμενης ενωσιακής νομοθεσίας). 
2) Χειροτεχνική επιχειρηµατικότητα: Η επιχειρηματική δραστηριότητα που συνδέεται µετην 
κατά προτεραιότητα παραγωγή χειροτεχνικών προϊόντων µέσα απότην εργασία χειροτεχνών 
τεχνιτών και εστιάζει σε συγκεκριμένους κλάδους παραγωγής, όπως αυτοί ορίζονται από την 
εκάστοτε αρμόδια εθνική αρχής, βάσει εξαντλητικούὐ καταλόγου Κωδικών Αριθµών 
Δραστηριότητας (ΚΑΔ). 
3) Χειροτέχνης: Παραγωγός ή απασχολούμενος ειδικευµένος τεχνίτης προϊόντων που 
εργάζεται είτε εξ ολοκλήρου µε το χέρι, είτε µε τη βοήθεια χειροκίνητων εργαλείων, είτε µε 
μηχανικά µέσα, αξιοποιώντας τεχνικές δεξιότητες, τεχνογνωσία και παραδοσιακές και 
σύγχρονες μεθόδους, οι οποίες αποτελούν το κρίσιμο διακριτό συστατικό του τελικού 
προϊόντος». 


3. Χειροτεχνία, Μικροµεσαία Επιχειρηµατικότητα και Τουρισμός 

Τα χειροτεχνήµατα παράγονται από µικρές βιοτεχνίες Και όχι απὀ βιομηχανίες μαζικής 
παραγωγής (ΟΙίνεΓ-οπιΠῃ, 2001). Ειδικότερα, οι δραστηριότητες των χειροτεχνών της 
υπαίθρου αποτελούν µία ειδική κατηγορία πολύ μικρών, μικρών και µεσαίων επιχειρήσεων 
που συνδέονται µετον τουρισμό και σχηματίζουν έναν τύπο άτυπης τουριστικής επιχείρησης 
(Βοβε(ςοη δι 5ἱ{Ποίε, 2001). Τα χειροτεχνήµατα καλύπτουν ένα ευρύ φάσμα χρήσεων. Για 
παράδειγµα, τα κεραμικά µπορεί να είναι πιάτα για κοινή χρήση μέχρι κομψοτεχνήµαταπου 
περνούν απὀ γενιά σε γενιά και χρησιμοποιούν υλικά όπως το ξύλο, η πέτρα, ο χαλκός κτλ. 
Κάποιοι χειροτέχνες µπορεί να εργάζονται σεπιο τυποποιηµένες δημιουργικές βιομηχανίες 
ενώ ἀάλλοι να εργάζονται στον τουρισμό, στη δηµιουργία εκδηλώσεων και στη 
διασκέδαση/αναψυχή. 

Ο τουρισμός, παγκόσμια, αποτελεί έναν οικονομικό τοµέα αρκετά σηµαντικό, που 
δημιουργεί θέσεις εργασίας (6οεάπει δι ΒἰῑεΠί6, 2003). Ως εκ τούτου, η σηµασία του 
τουρισμού είναι µεγάλη για την ελληνική οικονομία, η οποία εξαρτάται σε µεγάλο βαθµό 
από αυτόν γιατί εκτός των άλλων, η Ελλάδα είναι µία βαθιά χρεωµένη χώρα που χρειάζεται 
εισερχόμενα έσοδα. 

Η παγκοσμιοποίηση αύξησε την κίνηση αγαθών και κεφαλαίου αλλά Και ανθρώπων 
που ταξιδεύουν για επαγγελματικούς σκοπούς ή σκοπούς αναψυχής. Η κρίση της πανδηµίας 
του κορωνοϊού σταμάτησε τις μετακινήσεις των ανθρώπων λόγω των επιβληθέντων 
εγκλεισμών. Ωστόσο, µε τη λήξη των εγκλεισμών ο τουρισμός όχι απλώς επανήλθε αλλά 
ξεπέρασε τα προηγούμενα επίπεδά του (Το Βήμα, 2022). 

Ο τουρισμός αποτελεί συνδυασμό δραστηριοτήτων, αγαθών, υπηρεσιών και μονάδων 
παραγωγής που προσφέρονται σε άτοµα ή οµάδες ανθρώπων που αφήνουν τη χώρα 
καταγωγήςτους για να ταξιδέψουν σε µία χώρα προορισμού της επιλογής τους µε σκοπό να 
ικανοποιήσουν τις τουριστικές τους ανάγκες (Ηγουμενάκης, 1997). 

Μετά το Δεύτερο Παγκόσμιο Πόλεμο, ο τουρισμός έγινε μαζικός και κατέστη το κύριο 
κοινωνικοοικονοµικό Φαινόμενο της εποχής µας. Η γρήγορη αὐξηση του παγκόσμιου 
τουρισμού οφείλεται στην εξέλιξη της τεχνολογίας που ήταν ιδιαίτερα µεγάλη και έδωσε τη 
δυνατότητα στους ανθρώπους να ταξιδεύουν σε όλατα µέρη του πλανήτη. Ένας άλλος λόγος 
για την αύξηση του τουρισμού ήταν η άδεια µε αποδοχέςπου λαμβάνουν οι εργαζόµενοι και 
η αναβαθμισμένη ποιότητα ζωής των κατοίκων κυρίως των µεγάλων πόλεων (Κούτουλας, 
2001). 

Ο προορισμός είναι σημαντικός για τον τουρισμό, γιατί το Φυσικό περιβάλλον, η 
πολιτιστική Και ιστορική κληρονομιά, οι υποδομές κτλ. αποτελούν τους βασικούς λόγους 
προσέλκυσης των τουριστών (αγοαῖζει αἵ α|., 2007). 

Η χειροτεχνία µπορεί να αποτελέσει καταλύτη για την προώθησητου τουρισμού, γιατί 
µπορεί να συντελέσει αποφασιστικά στην αύξηση του ΑΕΠ µίας χώρας (Ώεπηγ, 2002) αλλά 
και στην αύξηση των θέσεων εργασίας και του βιοτικού επιπέδου τόσο των αστικών όσο και 
των αγροτικών περιοχών (ΕΓΙείεῄῃεγ, 1989). Σύµφωνα µε τους 5ε/ΏνναΓζ δι Υαἱτ (2010: 310), οι 
χειροτέχνες συμβάλλουν σε µεγάλο βαθµό στην ανάπτυξη και στην καινοτομία του 
ευρύτερου πολιτισμικού τοµέα. Για παράδειγµα, οι χειροτέχνες µίας περιοχής προσελκύουν 
νέους τουρίστες στην περιοχή τους παράγοντας νέα προϊόντα. Σύμφωνα µε τον Εηρε[|ηαΓαῖ 
(2005], η οικονομική αξία του πολιτισμού έχει αρχίσει να γίνεται αντιληπτή και όλο και 
περισσότερες κυβερνήσεις επικεντρώνονται στους πολιτισμικούς πόρους και στην 
πνευματική ιδιοκτησία γιατί αντιλαμβάνονται τη χρησιμότητά τους ὡς παράγοντα βιώσιμης 
ανάπτυξης. Αποτελούν επίσης αντιστάθµισµα στις αρνητικές δυνάµεις της 
παγκοσμιοποίησης. Ο Εναης (2005) υποστήριξε ότι ο Κύριος εργοδότης και ο κύριος 
συνεισφέρων στον εθνικό πλούτο του Ηνωμένου Βασιλείου είναι οι χειροτεχνικές 
επιχειρήσεις γιατί είναι κερδοφόρες και απασχολούν περισσότερους εργαζόμενους στο 
Λονδίνο σε σύγκριση µε τις χρηµατοοικονοµικές επιχειρήσεις. Η οικονομική συνεισφορά 
τους ανέρχεται σε 55 δισεκατομμύρια λίρες σε μικτή αξία που είναι έξι φορές μεγαλύτερη 
απὀ αυτή της αυτοκινητοβιομηχανίας και εννέα Φορές µεγαλύτερη απὀ αυτή της 
αεροναυτικής βιομηχανίας καιτης Φαρμακοβιομηχανίας. 

Ένας σημαντικός κίνδυνος γιατην ανάπτυξη της χειροτεχνίας είναι η µετανάστευσητων 
εργαζομένων προς εύρεση εργασίας είτε στο εσωτερικό της χώρας είτε στο εξωτερικό. Κάτι 
τέτοιο μακροπρόθεσμα συνεπάγεται την απώλεια της πολιτισμικής ταυτότητας του τόπου 
και ως εκ τούτου, η κρατική παρέμβαση ενίσχυσης των χειροτεχνών είναι απαραίτητη. 

Η τοπική χειροτεχνία έχει να αντιμετωπίσει, πέραν της μετανάστευσης και άλλα 
προβλήματα όπως είναι ο ξένος ανταγωνισμός ειδικότερα από προϊόντα που Φαίνεται ότι 
είναι χειροποίητα αλλά στην πραγματικότητα είναι προϊόντα µαζικής παραγωγής (ΜεΑιΙεγ 
δι ΕἰΙἰς, 2005; Ιο/ς δι Νεννίοη, 2007). 

Οι ᾖΧχειροτέχνες διαθέτουν επιχειρησιακά χαρακτηριστικά όπως είναι η 
δημιουργικότητα, η Καινοτομία, η ανάληψη κινδύνου και η αναγνώριση των ευκαιριών. Το 

επιχειρηματικό αυτό δυναμικό θα µπορεί να αναπτυχθεί εάν αντιμετωπισθούν τα 
προβλήματα στο χώρο µε τη βοήθεια της κρατικής παρέμβασης όπως προαναφέρθηκε. Για 
παράδειγµα, η κυβέρνηση της Μαλαισίας διαδραματίζει σηµαντικό ρόλο στην «προώθηση 
των παραδοσιακών χειροτεχνικὠν δεξιοτήτων Και στην ανάπτυξη της χειροτεχνίας, στη 
βοήθεια των χειροτεχνών µέσω της χρήσης των σύγχρονων μεθόδων παραγωγής και στο 
μάρκετινγκ και στην εξαγωγή των χειροτεχνηµάτων» (ΑΡραι! ΗαΙίπι αἵ αἰ., 2011: 92). 

Οι 5δαηίαραϊα αἳ αἰ. (2004) υποστήριξαν ότι τα πολιτισμικά αγαθά αποτελούν ένα 
παράδειγµα διατηρήσιµης και ενδογενούς ανάπτυξης που βασίζεται σε µικρές και πολύ 
µικρές πολιτισμικές επιχειρήσεις. Ωστόσο, παρά το γεγονός ότι τα αγαθά αυτά αποτελούν 
τον κύριο τρόπο για την οικονομική ανάπτυξη, η εξἑλιξή τους προὐποθέτει τη μετάβαση από 
την παραδοσιακή χειροτεχνική παραγωγή σε «μαλακό βιομηχανικό σχεδιασμό» υιοθετώντας 
την πολιτισμική χωρική προοπτική καιτη δηµιουργία συλλογικών επωνυμιών (Μογεπο οἳ αι., 
2004). 


4. Χειροτεχνήματα και Τουριστική Δαπάνη 

Είναι σηµαντικό να διακρίνουμε τη σχέση των χειροτεχνηµάτων καιτηςτουριστικής δαπάνης 
προκειµένου να γίνει διάκριση μεταξύ της τουριστικής δαπάνης για χειροτεχνήµατα και της 
παραγωγής για χειροτεχνήµατα. Ειδικότερα, όσον αφορά τη σχέση της χειροτεχνίας και της 
τουριστικής δαπάνης (υπίθα Ναϊίοης, 2017): Τα χειροτεχνήµατα αγοράζονται κυρίως από 
μεμονωμένα άτοµα και αφορούν αγορές του ατόμου που γίνονται στο συνηθισμένο 
περιβάλλον του ὡς δώρο για κάποιο ταξίδι (στο εσωτερικό ή στο εξωτερικό) και θεωρούνται 
µέρος της εσωτερικής τουριστικής δαπάνης. Οι αγορές αυτές γίνονται απὀ καταστήματα 
χειροτεχνηµάτων που βρίσκονται κοντά στην Κατοικία του αγοραστή και µπορεί να 
αντιστοιχούν ή να µην αντιστοιχούν στον τόπο παραγωγής των χειροτεχνηµάτων. 

Μπορεί, επίσης, να αγοράζονται απὀ κατοίκους που βρίσκονται έξω απὀ το 
συνηθισμένο περιβάλλον τους για προσωπική χρήση ή ως δώρα για επερχόμενο ταξίδι στο 
εξωτερικό ή στο εσωτερικό και θεωρούνται, και αυτά, µέρος της εσωτερικής τουριστικής 
δαπάνης. Οι αγορές αυτές γίνονται κυρίως όταν οι κάτοικοι ταξιδεύουν (για τουριστικούς 
σκοπούς) στις χώρες παραγωγής των χειροτεχνηµάτων και αγοράζουν απευθείας απὀ τον 
παραγωγό ή από εμπόρους που βρίσκονται σε κοντινές ζώνες. 

Αγορές που γίνονται απὀ µη κατοίκους είτε θεωρούνται τουρίστες είτε όχι κατά τη 
διάρκεια της παραμονής τους στη χώρα παραγωγής µπορεί να αποτελούν ή όχι µέρος της 
εσωτερικής τουριστικής δαπάνης, σύµφωνα µε την ταξινόμηση του ταξιδιώτη ως επισκέπτη 
ή ως µη επισκέπτη. 

Κάποιες αγορές χειροτεχνηµάτων δεν αποτελούν µέρος της τουριστικής δαπάνης και είναι οι 

ακόλουθες (ὐπίϊθα Ναἴίοης, 2017): 

ο Αγορές που γίνονται απὀ κατοίκους εντός του οικείου τους περιβάλλοντος για 
προσωπική τους χρήση, δεν αποτελούν µέρος της τουριστικής δαπάνης. 
Περιλαμβάνονται ὡς µέρος της τελικής κατανάλωσης των νοικοκυριών και όχι ως µέρος 
της τουριστικής τελικής Κατανάλωσης. Όι αγορές αυτές γίνονται κυρίως από 
καταστήματα χειροτεχνηµάτων που βρίσκονται κοντά στον τόπο κατοικίαςτου αγοραστή 
και αντιστοιχούν ή όχι στον τόπο παραγωγής των χειροτεχνηµάτων. 

ο Αγορές που γίνονται απὀ επιχειρήσεις για δική τους χρήση ὡς διακοσμητικών ἡ 
χρήσιμων αντικειμένων (π.χ. τα έπιπλα και τα µαχαιροπήρουνα/ πιάτα που αγοράζουν 
τα ξενοδοχεία Και τα εστιατόρια) και δεν αποτελούν µέρος της τουριστικής τους 
δαπάνης. Ωστόσο, θα πρέπει να ληφθούν υπόψη ως µέρος µίας ευρύτερης και πιο 

εκλεπτυσµένης μέτρησης της ζήτησης που συνδέεται µε τον τουρισμό εάν οι 
επιχειρήσεις εμπλέκονται σε τουριστικές δραστηριότητες. 

ο Αγορές που γίνονται απὀ εμπόρους για εξαγωγές ή άµεσες εξαγωγές χειροτεχνών ἡ 
συνδέσµων χειροτεχνών δεν αποτελούν µέρος της τουριστικής δαπάνης. 

Με άλλα λόγια δεν αντιστοιχούν όλες οι αγορές των χειροτεχνηµάτων στην τουριστική 
δαπάνη και κυρίως όχι όλες οι αγορές των χειροτεχνηµάτων από τα νοικοκυριά αποτελούν 
µέρος της τουριστικής δαπάνης. Ως εκ τούτου, είναι αναγκαία µία πιο λεπτομερής ανάλυση 
της σχέσης μεταξύ της τουριστικής δαπάνης για χειροτεχνήµατα και της παραγωγής για τα 
χειροτεχνήµατα (υπίϊθα Ναἴϊΐοης, 2017). 


5. Επίλογος 

Η χειροτεχνία µπορεί να συμβάλλει σηµαντικά στην αύξηση της κατά κεφαλήν τουριστικής 
δαπάνης εἶτε άµεσα µέσω της αγοράς χειροτεχνηµάτων απὀ τους εσωτερικούς και 
εξωτερικούς τουρίστες είτε και έμμεσα, µέσωτης αγοράς χειροτεχνηµάτων από επιχειρήσεις 
που εμπλέκονται σε τουριστικές δραστηριότητες. Η παραγωγή χειροτεχνηµάτων µπορεί, 
επίσης, να αποτελέσει έναν ανεξάρτητο και άκρως προσοδοφόρο κλάδοτης οικονοµίας. 

Η ανάπτυξη του κλάδου της χειροτεχνίας, θα βοηθήσει στη συγκράτηση του 
μεταναστευτικού ρεύματος στο εξωτερικό ή στο εσωτερικό, συμβάλλοντας στη δηµιουργία 
θέσεων εργασίας στις αστικές, ηµιαστικές και αγροτικές περιοχές αλλά και στη διατήρηση 
της τοπικής πολιτισμικής ταυτότητας. Ωστόσο, κάἀτιτέτοιο, προὐποθέτει την ύπαρξη κρατικής 
πολιτικής που να διαθέτει πολιτισμική χωρική προοπτική αλλά καιτη δηµιουργία συλλογικών 
επωνυμιών ανά χειροτεχνικό Κλάδο. 

